CELEX: 62022CN0101
Language: hu
Date: 2022-02-10 00:00:00
Title: C-101/22. P. sz. ügy: A Törvényszék (ötödik tanács) T-546/20. sz., Sopra Steria Benelux és Unisys Belgium kontra Bizottság ügyben 2021. december 1-jén hozott ítélete ellen az Európai Bizottság által 2022. február 10-én benyújtott fellebbezés

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/14
            
         
      A Törvényszék (ötödik tanács) T-546/20. sz., Sopra Steria Benelux és Unisys Belgium kontra Bizottság ügyben 2021. december 1-jén hozott ítélete ellen az Európai Bizottság által 2022. február 10-én benyújtott fellebbezés
      (C-101/22. P. sz. ügy)
      (2022/C 207/19)
      Az eljárás nyelve: francia
      
         Felek
      
      
         Fellebbező: Európai Bizottság (képviselők: L. André, M. Ilkova, O. Verheecke meghatalmazottak)
      
         A többi fél az eljárásban: Sopra Steria Benelux, Unisys Belgium
      
         A fellebbező kérelmei
      
      
                  —
               
               
                  A Bíróság helyezze hatályon kívül a megtámadott ítélet 52–57., 60., 61., 66., 68. és 69. pontját;
               
            
                  —
               
               
                  A Bíróság utasítsa el a megsemmisítés iránti kérelmet;
               
            
                  —
               
               
                  A Bíróság a Sopra Steria Benelux-t és az Unisys Belgiumot kötelezze a Bíróság előtti jelen eljárás és a Törvényszék előtti eljárás költségeinek a viselésére.
               
            
         Jogalapok és fontosabb érvek
      
      Fellebbezésében a Bizottság három jogalapra hivatkozik.
      Az első jogalap a Törvényszék által elkövetett téves jogalkalmazásra vonatkozik, amennyiben a felperesek által az elsőfokú eljárásban 2020. július 10-én benyújtott levelet arra irányuló „kifejezett kérelemnek” minősítette, hogy értesítsék őket azokról az indokokról, amelyek alapján az ajánlatkérő szerv megállapította, hogy a nyertes ajánlat nem tűnik kirívóan alacsony összegűnek.
      A második jogalap a tények elferdítésén alapul, amennyiben a Törvényszék tévesen értékelte a Bizottság 2020. július 20-i válaszának tartalmát.
      A harmadik jogalap az ajánlatkérő szervet az Európai Unió működéséről szóló szerződés 296. cikke és a költségvetési rendelet 170. cikkének (3) bekezdése alapján terhelő indokolási kötelezettség terjedelmének megsértésén alapul, amennyiben az ajánlatkérő szerv megállapítja, hogy a nyertes ajánlat nem tűnik kirívóan alacsony összegűnek.